**PROPOZÍCIE SÚŤAŽE MEDZIRIADKY 2024**

Literárna súťaž Medziriadky spojená s letnou literárnou školou je vyhlásená pre autorov od 10 do 26 rokov a bude hodnotená anonymne. Do súťaže sa môžete zapojiť s poéziou, prózou alebo dramatickým textom (divadelná hra, filmový scenár alebo rozhlasová hra). **Prihlasovanie do súťaže bude po prvýkrát prebiehať priamo cez prihlasovací formulár na našej stránke.**

**Dôkladne si preštudujte propozície a formálne náležitosti prác.**

HARMONOGRAM SÚŤAŽE:

* vyhlásenie súťaže: 5. 2. 2024
* uzávierka súťaže: 29. 3. 2024
* Zaslanie pozvánok päťdesiatim finalistom najneskôr do 10. 7. 2024. Päťdesiat finalistov bude pozvaných na letnú školu literatúry.
* Uskutoční sa 25. - 31. augusta 2024

VEKOVÉ KATEGÓRIE pre POÉZIU a PRÓZU:

* žiaci základných škôl 5. – 9.ročník
* študenti stredných škôl
* študenti vysokých škôl a mládež do 26 rokov **(max. 26 rokov v čase uzávierky)**
* DRAMATICKÝ TEXT sa hodnotí bez vekového členenia (platí limit 26 rokov)

SÚŤAŽNÉ PRÁCE MUSIA byť napísané v slovenskom jazyku v rozsahu:

* POÉZIA 3 až 5 básní
* PRÓZA max. 3 útvary, spolu v rozsahu **najviac 10 normostrán** (normostrana = 1800 znakov vrátane medzier, počet znakov si v MS Word môžete skontrolovať na paneli vľavo dole), maximálny povolený rozsah je teda 18 000 znakov
* DRAMATICKÝ TEXT bez obmedzenia

**Práce posielajte v nasledovnej úprave: písmo Times New Roman, veľkosť 12, riadkovanie 1,5, čierna farba, bez obrázkov a mena súťažiaceho/súťažiacej v texte. Ak odsádzate, nepoužívajte medzerník, ale tabulátor alebo automatické nastavenia.**

**Do súťaže prijímame iba práce autorov, ktorí nepublikovali samostatný knižný debut. Zaslané práce nesmú byť do vyhlásenia súťaže verejne publikované ani ocenené na inej literárnej súťaži.**

**Práce nespĺňajúce tieto podmienky budú zo súťaže vyradené.**

POSTUP PRI REGISTRÁCII

1. Prosím, vyplňte online prihlášku <https://medziriadky.sk/prihlaska>. Všetky potrebné informácie k súťaži nájdete na tejto stránke.
2. Súťažný príspevok je potrebné nahrať priamo do online prihlášky vo formáte DOC alebo DOCX (MS Word), nie ODT, PDF ani RTF.
3. Súbor pomenujte v tvare: druh\_priezvisko\_meno (napríklad proza\_slancikova\_bozena alebo poezia\_smrek\_jan alebo drama\_tajovsky\_jozef).
4. Každý literárny **druh** priložte v osobitnom súbore, čiže **všetky básne v prvom súbore, všetky prózy v druhom, všetky drámy v treťom.** Ak prihlasujete príspevky viacerých súťažiacich, prosím, zašlite prihlášku za každého osobitne.
5. Prijatie príspevku bude potvrdené spätným e-mailom do piatich dní. V opačnom prípade nás kontaktujte.
6. Komunikácia organizátorov so súťažiacimi prebieha najmä formou e-mailov, preto prosíme, **vyplňte v prihláške e-mailový kontakt priamo na súťažiaceho/rodiča.**

Súťažné príspevky vyhodnotí porota v zložení:

* MIROSLAV DACHO – divadelný dramaturg, vysokoškolský pedagóg
* MILAN DĚŽINSKÝ – básnik, prekladateľ
* TOMÁŠ HUČKO – šéfredaktor časopisu Kapitál, publicista, spisovateľ
* MÁRIA KLAPÁKOVÁ – vysokoškolská pedagogička, literárna vedkyňa, redaktorka
* EVA KOLLÁROVÁ – poetka a textárka, vedúca Ľubovnianskeho literárneho klubu
* KATARÍNA KUCBELOVÁ – poetka, prozaička, scenáristka
* DOMINIKA MADRO – prozaička, autorka kníh pre deti, redaktorka
* DÁVID DZIAK – vysokoškolský pedagóg, autor kníh pre deti
* MARTA SOUČKOVÁ – vysokoškolská pedagogička, literárna vedkyňa

V prípade potreby nás môžete kontaktovať cez e-mail: prihlasky@medziriadky.sk